text: Børn bliver hentet fra bombetruet skole
  05 maj 2015 kl. 11.39
  Rødding Skole har opfordret forældre til at hente deres børn fra skolen, hvor der ved 11-tiden blev indtelefoneret en bombetrussel. Eleverne og lærere er evakueret og opholder sig i SFO ca. 100 meter fra skolebygningerne.
  
  Mange forældre har hørt opfordringen om at hente børnene.
  Politiet er mødt talstærkt op, og alle indgange til skolebygningen er bevogtet.
  Lige nu afventer man stadig, at specialtrænede hunde skal ankomme. De har tidligere i dag været indsat ved en lignende bombetrussel i Aarhus.
  TV SYD er på stedet og opdaterer løbende.
  De første billeder fra Rødding Skole (1:05)
  